# Eduard Cortés

Eduard Cortés (Barcelona, 1959) és un director i guionista català de televisió i de cinema, nominat al premi Goya en dues ocasions.
Ha dirigit els llargmetratges La vida de nadie, Otros días vendrán i Ingrid, el reconegut treball televisiu El pallasso i el Führer, pel qual obtingué el 2009 el Premi Gaudí a la millor pel·lícula per a televisió, i també les sèries de televisió Oh! Europa, Sitges, La memòria dels Cargols, Psico express i Les veus del Pamano, entre d'altres.
L'octubre de 2024 va ser acusat d'assetjament sexual en línia per la directora i fotògrafa Silvia Grav al seu compte d'Instagram, publicació que va recollir 25 testimonis similars més.

## Carrera professional

Eduard Cortés va deixar de banda els seus estudis d'Història de l'Art per tal de dedicar-se al món de la imatge, filmant curtmetratges en súper 8 i col·laborant en els suplements dominicals d'El Periódico de Catalunya i El País. L'any 1984 comença a treballar a Televisió de Catalunya com a realitzador de programes musicals i juvenils, època durant la qual també dirigeix diversos videoclips d'artistes, com Loquillo.
El 1991 comença a dirigir sèries de televisió i espais dramàtics (les obres de Dagoll Dagom Mar i cel i Flor de nit), fins que l'any 2000 dirigeix La caverna, el seu primer telefilm, i el 2002 fa el seu debut a la pantalla gran amb La vida de nadie, pel·lícula guanyadora de diversos premis.
El 2003 va estar nominat als Premis Goya en la categoria de millor director per aquest film, i tres anys més tard ho va estar pel guió de Otros días vendrán, el seu segon llargmetratge.
Cortés ha seguit dirigint sèries i telefilms, i el 2009 es va estrenar la seva tercera pel·lícula, Ingrid.

## Filmografia

| Any | Títol | Com | Com | Notes |
| Any | Títol | Director | Guionista | Notes |
| 1986 | Botó fluix | Sí | | Programa de televisió |
| 1989 | "¡A por ellos...! que son pocos y cobardes" | Sí | | Videoclip de Loquillo |
| 1990 | Matraca no! | Sí | | Programa de televisió, 1 episodi |
| 1992 | Allò que tal vegada s'esdevingué | Sí | | Telefilm |
| 1992-1993 | Quico, el progre | Sí | | Sèrie de televisió |
| 1994 | Oh! Europa | Sí | | Sèrie de televisió |
| 1995 | Secrets de família | Sí | | Sèrie de televisió, 1 episodi |
| 1996 | Sitges | Sí | Sí | Sèrie de televisió |
| 1999 | La memòria dels Cargols | Sí | Sí | Sèrie de televisió |
| 2000 | La caverna | Sí | Sí | Telefilm |
| 2002 | Psico express | Sí | Sí | Sèrie de televisió |
| 2002 | La vida de nadie | Sí | Sí | Pel·lícula |
| 2003 | Mònica | Sí | | Telefilm |
| 2003 | L'orquestra de les estrelles | Sí | Sí | Telefilm |
| 2003 | Carta mortal | Sí | | Telefilm |
| 2005 | Otros días vendrán | Sí | Sí | Pel·lícula |
| 2007 | El pallasso i el Führer | Sí | Sí | Telefilm |
| 2009 | Ingrid | Sí | Sí | Pel·lícula |
| 2009 | Les veus del Pamano | | Sí | Sèrie de televisió |
| 2009-2010 | Hay alguien ahí | Sí | | Sèrie de televisió |
| 2010 | Ángel o demonio | Sí | | Sèrie de televisió |
| 2012 | ¡Atraco! | | | |
| 2012 | The Pelayos | | | |
| 2015-2018 | Merlí | Sí | | Sèrie de televisió |
| 2015 | Al costat de casa (Cerca de tu casa) | Sí | Sí | Pel·lícula |
| 2020-2021 | Dime quién soy | | | |
| 2021 | Moebius | | | |
| 2022 | La última | | | |
| 2024 | Ni una más | | | |

## Guardons

Eduard Cortés ha estat nominat als següents premis:
* 2002: Espiga d'Or al Festival Internacional de Cinema de Valladolid per La vida de nadie
* 2003: Butaca a la millor pel·lícula catalana per La vida de nadie
* 2003: Goya al millor director per La vida de nadie
* 2006: Goya al millor guió original per Otros días vendrán
* 2009: Millor pel·lícula al Festival Internacional de Cinema de Catalunya per Ingrid

## Referències

* 1 2 Nominacions i premis, a IMDb (anglès)
* ↑ «Eduard Cortés presenta un film pretensiós amb joves artistes de les xarxes d'internet». Avui, 10-10-2009. [Consulta: 9 febrer 2011].
* ↑ «Ingrid: la retórica de Eduard Cortés a la vida excéntrica» (en castellà). NoTodo, 29-04-2010. Arxivat de l'original el 2010-07-18. [Consulta: 9 febrer 2011].
* ↑ «El pallaso i el Führer». Acadèmia del Cinema Català. [Consulta: 16 juny 2022].
* ↑ 324cat. «Acusen Eduard Cortés, director de "Merlí", d'assetjament sexual a través de les xarxes», 30-10-2024. [Consulta: 30 octubre 2024].
* ↑ Biografia, a MySofa Arxivat 2010-11-14 a Wayback Machine. (castellà)
* ↑ «"Otros días vendrán", de Eduard Cortés» (en castellà). CómoHacerCine, 07-09-2005. [Consulta: 9 febrer 2011].

## Enllaços externs

* Entrevista a Eduard Cortés i Ferran Rañé Arxivat 2009-03-05 a Wayback Machine. a Hoy Cinema (castellà)
* Entrevista a Eduard Cortés a El Cultural (castellà)
* Entrevista a Eduard Cortés Arxivat 2021-02-07 a Wayback Machine. a Diari Maresme